钦定古今图书集成/明伦汇编/皇极典/第120卷 > 元六
## 钦定古今图书集成/明伦汇编/皇极典/第120卷 > 元六

### 世祖本纪五

按《元史世祖本纪》，“至元十三年春正月丁卯朔，克潭
州，宋安抚使李芾尽室自焚死。阿里海牙分遣官属
招徕未附者，旬日间，湖南州郡相继悉降，得府一、州
六、军二、县四十，户五十六万一千一百一十二，口百
五十三万七千七百四十。伯颜军次嘉兴府，安抚刘
汉杰以城降。董文炳军次乍浦，宋统制官刘英以本”
军降。辛未，董文炳军至海盐，知县事王与贤及澉浦
镇统制胡全、福建路马步军总管沈世隆皆降。壬申，
改都统领司为通政院，命兀良合带等领之。立“回易
库”于诸路，凡十有一，掌市易币帛诸物。敕大都路总
管府和顾和买，权豪与民均输。癸酉，宋相陈宜中遣
军器监刘庭瑞赍宋主称藩表章，诣军前禀议，又致
宜中等书于伯颜，伯颜以书答之。乙亥，诏谕四川制
置使赵定应来朝。徙大都等路猎户戍大洪山之东。
符宝郎董文忠请贫病者勿徙，从之。宋复遣监察御
史刘岊赍宋主《称藩表》至军前，且致书伯颜，为宗社
生灵请命。丙子，赏合儿鲁带所部将士征建都功，银
钞、锦衣。丁丑，宋遣都统洪模赍陈宜中、吴坚等书，请
俟宗长、福王至，同诣军前。戊寅，伯颜以军出嘉兴府，
留万户忽都虎、千户王秃林察戍之，刘汉杰仍为其
府安抚使。辛巳，命云南行省给建都屯军弓矢。军次
崇德县，宋遣侍郎刘庭瑞、都统洪模来迓行都元帅
府。宋都带言：“江西隆兴、建昌、抚州等郡虽附，而闽、广
诸州尚阻兵，乞增兵进讨。”敕以襄、汉军四千俾将之。
壬午，军次长安镇，董文炳以兵来会。宋陈宜中、吴坚
等违约不至。癸未，军次临平镇。甲申，次高亭山，阿剌
罕以兵来会。宋主遣其保康军承宣使尹甫、和州防
御使吉甫等赍传国玉玺及降表诣军前，其辞曰：“大
宋国主显谨百拜奉表于大元仁明神武皇帝陛下：
臣昨尝遣侍郎柳岳、正言洪雷震捧表驰诣阙庭，敬
伸卑悃，伏计已彻圣听。臣眇焉幼冲，遭家多难，权奸
似道，背盟误国，臣不及知。至于兴师问罪，宗社阽危，
生灵可念。臣与太皇日夕忧惧，非不欲迁辟以求两
全，实以百万生民之命，寄臣之身。今天命有归，臣将
焉往？惟是世传之镇宝，不敢爱惜。谨奉太皇命戒，痛
自贬损，削帝号以两浙、福建、江东西、湖南北、二广、四
川见在州郡，谨悉奉上圣朝，为宗社生灵祈哀请命。
欲望圣慈垂哀，祖母太后耄及，卧病数载，臣茕茕在
疚，情有足矜，不忍臣祖宗三百年宗社，遽至殒绝，曲
赐裁处，特与存全大元皇帝再生之德，则赵氏子孙
世世有赖，不敢弭忘。臣无任感天望圣，激切屏营之
至。”伯颜既受降表、玉玺，复遣囊加带以赵尹甫、买馀
庆等还临安，召宰相出议降事。乙酉，师次临安北十
五里，囊加带、洪模以总管殷俊来报，“宋陈宜中、张世
杰、苏刘义、刘师勇等挟益、广二王出嘉会门，渡浙江
遁去，惟太皇太后、嗣君在宫。”伯颜亟使谕阿剌罕、董
文炳、范文虎率诸军先据守钱塘口，以劲兵五千人
追陈宜中等，过浙江，不及而还。丙戌，伯颜下令，“禁军
士入城，违者以军法从事。”遣吕文焕赍黄榜安谕临
安中外军民，俾按堵如故。时宋三司卫兵白昼杀人，
张世杰部曲尢横，闾里小民乘时剽杀。令下，民大悦。
伯颜又遣宣抚程鹏飞计议孙鼎亨、囊加带、洪君祥
入宫，安谕太皇谢氏。丁亥，云南行省赛典赤以改定
云南诸路名号来上。又言：“云南贸易与中州不同，钞
法实所未谙。莫若以交会𧴩子公私通行，庶为民便。”
并从之。戊子，中书省臣言：“王孝忠等以罪，命往八荅
山采宝玉自效，道经沙州，值火忽叛，孝忠等自拔来
归，令于瓜、沙等处屯田。”从之。大名路达鲁花赤小钤
部坐奸赃伏诛，没其家。宋主祖母谢氏遣其丞相吴
坚、文天祥，枢密谢堂，安抚贾馀庆，中贵邓惟善来见
伯颜于明因寺。伯颜顾文天祥举动不常，疑有异志，
遂令万户忙古带、宣抚唆都羁留军中，且以其降表
不称臣，仍书宋号。遣程鹏飞、洪君祥偕来使贾馀庆
复往易之。己丑，军次湖州市，遣千户囊加带、省掾王
祐赍传国玉玺赴阙。敕高丽国以有官子弟为质。中
书省臣言：“赋民旧籍已有定额，至元七年，新括协济
合并户，为数凡二十万五千一百八十。”敕减今岁丝
赋之半。庚寅，伯颜建大将旗鼓，率左右翼万户巡临安城，观潮浙江。于是宋宗室大臣以次来见，暮还湖
州市。辛卯，张弘范、孟祺、程鹏飞赍所易宋主称臣降
表至军前。甲午，复蓟州平谷县。立随路都转运司，仍
诏谕诸处管民官。以“瓮吉剌带丑汉所部军五百戍
哈荅城，不吉带所部军六百移戍建都，其兀儿秃、唐
忽军前在建都者，并遣还。”翼穿济州漕渠。以真定总
管昔班为中书右丞。二月丁酉，诏刘颉、程德辉招淮
西制置使夏贵。己亥，克临江军。庚子，宋主显率文武
百僚诣祥曦殿，望阙上表，乞为藩辅。遣右丞相兼枢
密使贾馀庆、枢密使谢堂，端明殿学士签枢密院事
家铉翁，端明殿学士同签枢密院事刘岊奉表以闻。
宋主祖母太皇太后亦奉表及笺。是日，宋文武百司
出临安府，诣行中书省，各以其职来见。行省承制以
临安为两浙大都督府。都督忙古带、范文虎入城视
事。辛丑，伯颜令张惠、阿剌罕、董文炳，左右司官石天
麟、杨晦等入城，取军民钱谷之数，阅实仓库，收百官
诰命符印，悉罢宋官府，散免侍卫禁军。宋主显遣其
右丞相贾馀庆等充祈请使，诣阙请命。右丞相命吴
坚、文天祥同行。行中书省右丞相伯颜等以宋主显
举国内附，具表称贺。两浙路得府八、州六、军一、县八
十一，户二百九十八万三千六百七十二，口五百六
十九万二千六百五十。丁未，诏谕临安新附府州司、
县官吏、士民、军卒人等曰：“间者，行中书省右丞相伯
颜遣使来奏，宋母后、幼主洎诸大臣百官，已于正月
十八日赍玺绶奉表降附。朕惟自古降王，必有朝觐
之礼，已遣使特往迎致。尔等各守职业，其勿妄生疑
畏。凡归附前犯罪，悉从原免，公私逋欠，不得征理。应
抗拒王师及逃亡啸聚者，并赦其罪。百官有司、诸王
邸第、三学寺监、秘省史馆及禁卫诸司，各宜安居所
在山林河泊，除巨木花果外，馀物权免征税。秘书省
图书，太常寺祭器、乐器、《法服、乐工》《卤簿仪卫》《宗正谱
牒》，天文《地理图册》，凡典故文字，并户口版籍，尽仰收
拾。前代圣贤之后高尚儒医、僧道、卜筮，通晓天文历
数，并山林隐逸名士，仰所在官司具以名闻。名山大
川，寺观庙宇，并前代名人遗迹，不许拆毁。鳏寡孤独
不能自存之人，量加赡给。”伯颜就遣宋内侍王埜入
宫，收宋国衮冕、圭璧、符玺及宫中图籍、宝玩、车辂、辇
乘、卤簿、麾仗等物。戊申，立浙东、西宣慰司于临安。以
户部尚书麦归、秘书监焦友直为宣慰使，吏部侍郎
杨居宽同知宣慰司事，并兼知临安府事。乙卯，诏谕
淮东制置使李庭芝、淮西制置使夏贵及所辖州军
县镇官吏军民。丁巳，命焦友直括宋秘书省《禁书》图
籍。戊午，祀先农东郊。淮西制置夏贵以淮西诸郡来
降，唯镇巢军复叛，贵遣使招之，守将洪福杀其使。贵
亲至城下，福始降，阿术斩之军中。淮西路得府二、州
六、军四，县三十四，户五十一万三千八百二十七，口
一百二万一千三百四十九。庚申，召伯颜偕宋君臣
入朝。辛酉，车驾幸上都，设资戒大会于顺德府开元
寺。伯颜遣不伯、周青招泉州蒲寿庚、寿晟兄弟。甲子，
董文炳、唆都发宋随朝文士刘裦然及三学诸生赴
京师，太学生徐应镳父子四人同赴井死。帝既平宋，
召宋诸将问曰：“尔等何降之易耶？”对曰：“宋有强臣贾
似道擅国柄，每优礼文士而独轻武官。臣等久积不
平，心离体解，所以望风而送款也。”帝命董文忠答之
曰：“借使似道实轻汝曹，特似道一人之过耳，且汝主
何负焉？正如所言，则似道之轻汝也固宜。”三月，丁卯，
命枢密副使张易兼知秘书监事。伯颜入临安。遣郎
中孟祺籍宋太庙、四祖殿、景灵宫礼乐器、册宝洎、郊
天仪仗，及秘书省、国子监、国史院、学士院、太常寺图
书祭器、乐器等物。戊辰，括江南已附州郡军器。甲戌，
阿木遣使报庐州夏贵已降，文天祥自镇江遁去，追
之弗获。荆湖南路行中书省言：“潭州既定，湖南州郡
降者相继，即分命诸将镇守其地。”从之。宋福王与芮
自浙东至伯颜军中，以独松关守将张濡尝杀奉使
廉希贤，斩之，籍其家。乙亥，伯颜等发临安。丁丑，阿塔
海、阿刺罕、董文炳诣宋主宫，趣宋主显同太后入觐。
郎中孟祺奉诏宣读，至“免系颈牵羊”之语。太后全氏
闻之，泣谓宋主显曰：“荷天子圣慈活汝，当望阙拜谢。”
宋主显拜毕，子母皆肩舆出宫，唯太皇太后谢氏以
疾留。戊寅，敕“诸路儒户通文学者三千八百九十，并
免其徭役。其富实以儒户避役者为民，贫乏者五百
户，隶太常寺。”敕淮西庐州置总管万户府，以中书右
丞、河南等路宣慰使合剌合孙、襄阳管军万户邸浃
并行府事。庚辰，囊加带以宋玉玺来上。乙酉，赣、吉、袁、
南安四郡内附。庚寅，赐郡王瓜都银印。敕“上都和顾
和买并依大都例。”以中书右丞昔班为户部尚书。闰
月丙申，置宣慰司于济宁路，掌印造交钞，供给江南
军储。以前西夏中兴，签行中书省事暗都剌即思、大
都路总管张守智并为宣慰使。东川行枢密院总帅
汪惟正略地涪州，克山寨谿洞凡二十有三所。丁酉，
召湖广阿里海牙、忽都帖木儿赴阙，令脱拨忽鲁秃花、崔斌并留后鄂州。辛亥，命副枢张易遣宋降臣吴
坚、夏贵等赴上都。戊午，淮西万户府招降方山等六
寨。甲子，禁西番僧持军器。以中书省左右司郎中郝
祯参知政事。夏四月乙丑朔，阿术以宋高邮、宝应尝
馈饷扬州，遣蒙古军将苫彻及史弼等守之，别遣都
元帅孛鲁欢等攻泰州之新城。丁卯，赐诸王都鲁金
印。戊辰，以河南兵事未息，开元路民饥，并弛正月、五
月屠杀之禁。庚午，敕南商贸易京师者毋禁。辛未，行
江西都元帅宋都带以应诏儒生、医卜士郑梦得等
六人进敕，隶秘书监。丙子，省东川行枢密院及成都
经略司，以其事入西川行院。复石人山寨居民于信
阳军。免大都医户至元十二年丝银。己卯，以侍卫亲
军征戍岁久，放令还家，期六月各归其军。庚辰，以水
达达分地岁输皮革，自今并入上都。壬午，召嗣汉天
师张宗演赴阙。乙酉，召昭文馆大学士姚枢、翰林学
士王磐、翰林侍讲学士徒单公履赴上都。庚寅，修太
庙。以北京行中书省廉希宪为中书右丞，行中书省
事于荆南府。五月乙未朔，伯颜以宋主显至上都。制
授显开府仪同三司、检校大司徒，封瀛国公。以平宋，
遣官告天地、祖宗于上都之近郊，遣使代祀岳渎。己
亥，伯颜请罢两浙宣慰司，以忙古带、范文虎仍行两
浙大都督府事，从之。庚子，定《度量》。壬寅，宋三学生四
十六人至京师。癸卯，复沂、莒、胶、密、宁海五州所括民
为防城军者为民，免其租徭二年。乙巳，赐伯颜所部
有功将校银二万四千六百两。阿术遣总管陈杰攻
拔泰州之新城，遣万户乌马儿守之，以偪泰州。丁未，
宋扬州都统姜才攻湾头堡，阿里别击走之，杀其步
骑四百人，右卫亲军千户董士元战死。戊申，宋冯都
统等自真州率兵二千、战船百艘袭瓜州。阿术遣万
户昔里罕、阿塔赤等出战，大败之，追至珠金沙，得船
七十七艘，冯都统等赴水死。改博州为东昌路。己酉，
括猎户、鹰坊户为兵。乙卯，靖州张州判及李信、李发
焚其城，退保飞山新城，行中书省发兵攻杀之，徙其
党及家属于大都。宋江西制置黄万石率其军来附，
敕令入觐。辛酉，安西王相府请颁诏招合州张玨，不
从。癸亥，升异样局为总管府，秩三品。六月甲子朔，敕
“新附三卫兵之老弱者，放还其家。”己巳，以孔子五十
三世孙曲阜县尹孔治兼权主祀事。命东征元帅府
选襄阳生券军五百充侍卫军。置行户部于大名府，
掌印造交钞，通江南贸易。庚午，敕西京僧、道、也里可
温、荅失蛮等有室家者，与民一体输赋。辛未，命阿里
海牙出征广西，请益兵，选军三万俾将之。壬申，罢两
浙大都督府。立行尚书省于鄂州、临安，设诸路宣慰
司，以行省官为之，并带相衔；其立行省者，不立宣慰
司。甲戌，以《大明历》浸差，命太子赞善王恂与江南日
官置局，更造新历，以枢密副使张易董其事。易恂奏：
“今之历家，徒知历术，罕明历理，宜得耆儒如许衡者
商订。”诏衡赴京师。宋扬州姜才夜率步骑数千趋丁
村堡，守将史弼、《苫彻》出战，斩首百馀级，获马四十匹。
诘旦，阿里都督陈岩以湾头堡兵邀其后，伯颜察儿
踵至，所将皆阿术麾下兵。姜才军遥望旗帜即走，遂
大破之，获米五千馀石。阿术又以宋人高邮水路不
通，必由陆路馈运，千户也先忽都以千骑邀之。数日，
米运果来，杀负米卒数千，获米三千石。戊寅，诏作《平
金》《平宋录》及诸国臣服传记，仍命平章军国重事耶
律铸监修国史。戌子，枢密院上言：“陈宜中、张世杰聚
兵福建以攻我师，江西都”元帅宋都带求援，命以安
庆、蕲、黄等郡宿兵付宋都带将之。己丑，宋都带言“福
建魏天祐、游义荣弃家来附。以天祐为管军总管，兼
知邵武军事，义荣遥授建宁路同知，充管军千户。”壬
辰，下诏招谕宋扬州制置李庭芝以次军官及通、泰、
真、滁、高邮大小官员。又诏谕陈宜中、张世杰、苏刘义、
刘师勇等使降。李庭芝留朱焕守扬州，与姜才率步
骑五千东走。阿术亲率百馀骑驰去，督右丞阿里、万
户刘国杰分道追及泰州西，杀步卒千人，庭芝等仅
得入，遂筑长围，堑而守之。阿术独当东南面，断其走
路。以户部尚书张澍参知政事，行中书省事于北京。
秋，七月，乙未，行中书省左右司郎中孟祺以亡宋金
玉宝及牌印来上，命太府监收之。丙申，淮安、宝应民
流寓邳州者万馀口，听还其家。丁酉，宋涪州观察阳
立子嗣荣，请降诏招谕其父，从之。戊戌，升阆州为保
宁府。敕“山丹城直隶省部，以达鲁花赤行者仍领之。”
壬寅，以李庭芝出征，赏其部将李承庆等钞马、衣服、
甲仗有差。乙巳，朱焕以扬州降。丁未，诏谕广西路静
江府等大小州城官吏使降。甲寅，赐诸王孛罗印，以
杨村至湾鸡泊漕渠洄远改从“孙家务。”乙卯，宋泰州
守将孙良臣与李庭芝帐下卒刘发、郑俊开北门以
降，执李庭芝、姜才系扬州狱。丙辰，阿术以总管乌马
儿等守泰州，其通、滁、高邮等处相继来附。淮东路得
州十六、县三十三，户五十四万二千六百二十四，口
一百八万三千二百一十七。遣使持香币祠岳渎、后土。以中书右丞阿里海牙为平章政事，签书枢密院
事，淮东行枢密院别乞里迷失为中书右丞，参知政
事董文炳为中书左丞，淮东左副都元帅塔出、两浙
大都督范文虎、江东江西大都督，知江州吕师夔、淮
东淮西左副都元帅陈岩并参知政事。八月己巳，穿
武清蒙村漕渠。敕“汉军都元帅阔阔带、李庭将侍卫
军二千人西征。”陞漷阴县为漷州。乙亥，斩宋淮东制
置使李庭芝、都统姜才于扬州市。庚辰，罢襄阳统军
司。车驾至自上都，遣太常卿脱忽思以铜爵一、豆二，
献于太庙。以四万户总管奥鲁赤参知政事。九月壬
辰朔，命国师益怜真作佛事于太庙。己亥，享于太庙，
常馔外，益野豕、鹿、羊、蒲萄酒。庚子，命姚枢、王磐选宋
三学生之有实学者留京师，馀听还家。辛丑，遣泸州
屯田军四千转漕重庆。癸卯，以平宋，赦天下。乙巳，高
丽国王王愖上参议中赞金方庆功，授虎符。丙午，敕
常德府岁贡包茅。丁未，谕西川行枢密院移檄重庆
俾内附。命有司隳沿淮城垒。辛亥，太白犯南斗。甲寅，
太白入南斗。乙卯，以吐蕃合荅城为宁远府。辛酉，召
宋宗臣、鄂州教授赵与票赴阙，设资戒会于京师。阿
术入觐。江淮及浙东西、湖南北等路，得府三十七，州
一百二十八，关一，监一，县七百三十三，户九百三十
七万“四百七十二，口千九百七十二万一千一十五。”
冬十月甲子，以陈岩拔新城、丁村功，赐金五十两，部
将刘忠等赐银有差。乙亥，赐皇子北平王出征军士
贫乏者羊马币帛有差。申明以良为娼之禁。丁亥，两
浙宣抚使焦友直以《临安经籍》《图画、阴阳秘书》来上。
戊子，淮西安抚使夏贵请入觐，乞令其孙“贻孙权领
宣抚司事。”从之。以淮东左副都元帅阿里为平章政
事，河南等路宣慰使合剌合孙为中书右丞，兵部尚
书王仪、吏部尚书兼临安府安抚使杨镇、河南河北
道提刑按察使迷里忽辛并参知政事，参知政事陈
岩行中书省事于淮东。十一月癸巳，安西王所部军
克万州。丙午，赐阿术所部有功将士二百三十九人，
各银二百五十两。西川行院忽敦言：“所部军士久围
重庆，逃亡者众，乞益军一万，并降诏招诱逋民之在
大良平者。”并从之。壬子，赐龙、荅、温军有功及死事者
银钞有差。癸丑，并省内外诸司。丁卯，太阴犯填星。庚
申，敕管民及理财之官由中书铨调，军官由枢密院
定议。隳、襄、汉、荆湖诸城。南平招抚使兼知峡州事赵
真请降诏招谕夔州安抚张起岩，从之。高丽国王王
愖遣其臣判秘书寺朱悦来告更名暙。十二月辛卯
朔，荧惑掩钩钤。以十四年历日赐高丽。丁卯，改云南
萝葡甸为元江府路。辛未，赐塔海所部战士及死事
者银钞有差。赐忽不来等战功十九人银千二百两。
壬申，李思敬告运使姜毅所言悖妄，指毅妻子为证。
帝曰：“妻子岂为证者耶？”诏勿问。乙亥，定江南所设官
府。辛巳，以军士围守崇庆劳苦，赐钞六千锭。庚寅，诏
谕浙东西、江东西、淮东西、湖南北等州军县官吏军
民：“昔以万户、千户渔夺其民，致令逃散，今悉以人民
归之元籍州县。凡管军将校及”宋官吏，有以势力夺
民田庐产业者，俾各归其主；无主则以给附近人民
之无生产者。其田租、商税、茶、盐、酒、醋、金、银、铁冶、竹货、
湖泊课程，从实办之。凡故宋繁冗科差、圣节、上供、经
总制钱等百有馀件，悉除免之。伯颜言：“张惠守宋府
库，不俟命擅启管钥。”诏阿术诘其事，仍谕江之东西、
浙之东西、淮之东西官吏等，检核新旧钱谷。除浙西、
浙东、江西、江东、湖北五道宣慰使。升“江陵为上路，瑞
安府仍为温州，陇州为散府。蓟州复置丰闰县，升临
洮渭源堡为县。”赐诸王金银、币帛如岁例。赐诸王乃
蛮带等羊马价。赏阿术等战功，及赐降臣吴坚、夏贵
等银、钞、币帛各有差。赐伯颜、阿术等青鼠、银、《鼠黄》。
“只孙衣馀功臣，赐豹裘、獐裘及皮衣帽各有差。”是岁，
东平、济南、泰安、德州、涟海、清河、平、滦西、京西三州，以
水旱缺食，赈军民站户米二十二万五千五百六十
石、粟四万七千七百十二石、钞四千二百八十二锭
有奇。平阳路旱，济宁路及高丽、沈州水，并免今年田
租，断死罪三十四人。

十四年春正月癸巳，行都元帅府军次广东，知循州
刘兴以城降。丙申，以江南平，百姓疲于供军，免诸路
今岁所纳丝银。赐嗣汉天师张宗演演道灵应冲和
真人，领江南诸路道教。戊戌，高丽金方庆等为乱，命
高丽王治之，仍命忻都、洪茶丘饬兵御备。癸卯，复立
诸道提刑按察司。甲辰，命阿术选锐军万人赴阙。丁
未，知梅州钱荣之以城降。戊申，赐三卫军士之贫乏
者八千三百五十二人，各钞二锭、币十匹。己酉，赐耶
律铸钞千锭。甲寅，敕“宋福王赵与芮家赀之在杭、越
者，有司辇至京师，付其家。”丙辰，立建都罗罗斯，四路
守戍乌木等处，并置官属。己未，以白玉、碧玉、水晶爵
六献于太庙。括上都、隆兴、北京、西京四路猎户二千
为兵。置江、淮等路都转运盐使司及江淮榷茶都转

东都元帅洪茶丘将兵二千赴上都。壬戌，瑞州安抚
姚文龙率张文显来降，其家属为宋人所害，赐文龙、
文显等钞有差。癸亥，彗星出东北，长四尺馀。甲子，遣
使代祀岳渎后土。丙寅，改安西王傅铜印为银印。立
永昌路山丹城等驿，仍给钞千锭为本，俾取息以给
驿传之须。诸王只必铁木儿言“永昌路驿百二十五，
疲于供给，质妻孥以应役。”诏赐钞百八十锭，赎还之。
丁卯，荆湖北道宣慰使塔海拔归州山寨四十七所。
戊辰，祀先农东郊。甲戌，西川行院不花率众数万至
重庆，营浮屠关，造梯冲，将攻之，其夜，都统赵安以城
降。张玨舣船江中，与其妻妾顺流走涪州，元帅张德
润以舟师邀之，玨遂降。车驾幸上都。辛巳，命北京选
福住所统军三百赴上都。壬午，隳吉、抚二州，城隆兴
滨西江，姑存之，仍选汀州军马守御瑞金县。丙戌，连
州守过元龙已降复叛，塔海将兵讨之，元龙弃城遁。
丁亥，知南恩州陈尧道、佥判林叔虎以城降。诏以僧
元吉、益怜真加《加瓦》并为江南总摄，掌释教，除僧租
赋，禁扰寺宇者。以大司农、御史大夫、宣徽使兼领侍
仪司事孛罗为枢密副使，兼宣徽使，领侍仪司事。三
月庚寅朔，以“冬无雨雪，春”泽未继，遣使问便民之事
于翰林国史院耶律铸、姚枢、王磐、窦默等。对曰：“足食
之道，唯节浮费，靡谷之多，无逾醪醴麹糵，况自周、汉
以来，尝有明禁，祈赛神社，费亦不赀，宜一切禁止。”从
之。辛卯，湖广行中书省言：广西二十四郡并己内附，
议复行中书省于潭州，置广南西路宣抚司于静江。
诏郑鼎所将侍卫军万人还京师，崔斌、阿里海牙同
驻静江，忽都铁木儿、郑鼎同驻鄂汉，贾居贞、脱博忽
鲁秃花同驻潭州。癸巳，以行都水监兼行漕运司事。
甲午，以郑鼎所部军士抚定静江之劳，命还家少休，
期六月赴上都。乙未，福建漳、泉二郡蒲寿庚、印德傅、
李玨、李公度皆以城降。丁酉，括马三万二千二百六
匹，孕驹者还其主。壬寅，广东肇庆府、新封等州皆来
降。癸卯，寿昌府张之纲以从叛弃市。乙巳，命中外军
民官所佩金银符，以色组系于肩腋，庶无亵渎，具为
令。庚戌，建宁府通判郭缵以城降。黄州归附官史胜
入觐，以所部将校于跃等三十一人战功闻，命官之。
签书东西川行枢密院事昝顺言：“比遣同知隆州事
赵孟烯赍诏招谕南平军都掌蛮、罗计蛮及凤凰、中
垄、罗韦、高崖等四砦皆降。田、杨二家、豕鹅夷民亦各
遣使纳款。”壬子，宝应军人施福杀其守将，降于淮东
都元帅府。诏以福为千户，佩金符。癸丑，命汪惟正自
东川移镇巩昌。行中书省承制，以闽、浙、温、处、台、福、泉、
汀、漳、剑、建宁、卲武、兴化等郡降官，各治其郡。潭州行
省遣使上言，“广南西路庆远、郁林、昭、贺、藤、梧、融、宾、柳、
象、邕、廉、容、贵、浔皆降，得府一、州十四。”复立襄阳府襄
阳县。平章政事、浙西道宣慰使阿塔海为平章政事，
行中书省事于江淮；郡王合荅为平章政事，行中书
省事于北京。夏四月甲子，宋特磨道将军农士贵、知
安平州李惟屏、知来安州岑从毅等，以所属州县溪
洞百四十七、户二十五万六千来附。癸酉，各省路转
运司事入总管府。设盐转运司四，置榷场于碉门、黎
州，与吐蕃贸易。丙子，召安抚赵与可、宣抚陈岩入觐。
丙戌，禁江南行用铜钱。均州复立南漳县。五月癸巳，
申严大都酒禁，犯者籍其家赀，散之贫民。辛丑，千户
合剌合孙死于浑都海之战，命其子忽都带儿袭职。
癸卯，改广南西路宣抚司式为宣慰司，广西钦、横二州
改立安抚司，各道提刑按察司兼劝农事。敕江南归
附官三品以上者遣质子一人入侍。西番长阿立丁
甯占等三十一族来附，得户四万七百。丙子，融州安
抚使谭昌谋为不轨，伏诛。辛亥，以河南、山东水旱，除
河泊课，听民自渔。乙卯，选蒙古、汉军相参宿卫。诏谕
思州安抚使田景贤，又诏谕泸州西南番蛮王阿永、
筠连、腾串等处诸族蛮裔，使其来附。命真人李德和
代祀济渎。六月丙寅，涪州安抚阳立及其子嗣荣相
继来附，命立为夔路安抚使，嗣荣为管军总管，并佩
虎符，仍赐钞百锭。壬寅，赏征广战死之家银各五十
两。丁丑，置尚膳院，秩三品，以提点尚食、尚药局忽林
失为尚膳使，其属司有七。庚辰，赏阳立所部战士钞
千锭。甲申，荆湖北道宣慰使黑的得，谍者言夔府将
出攻荆南，谕阳立等与塔海会兵御之。丁亥，升崇明
沙为崇明州，以行省参政、行江东道宣慰使阿剌罕
为中书左丞、行江东道宣慰使，湖北道宣慰使奥鲁
赤参知政事，行湖北道宣慰使。秋七月戊子朔，罢大
名、济宁印钞局。壬辰，敕犯盗者皆弃市。符宝郎董文
忠言：“盗有强窃，赃有多寡，似难悉寘于法。”帝然其言，
遽命止之。丁酉，敕自今非佩符使臣及军情急速不
听乘传。戊戌，申禁羊马“群之在北者，八月内毋纵出
北口诸隘，践食京畿之禾，犯者没其畜。”癸卯，诸王昔
里吉劫北平王于阿力麻里之地，械系右丞相安童，
诱胁诸王以叛，使通好于海都。海都弗纳，东道诸王亦弗从，遂率西道诸王至和林城北，诏右丞相伯颜
帅军往御之。诸王忽鲁带率其属来归，与右丞相伯
颜等军合。丙午，置行御史台于扬州，以都元帅相威
为御史大夫。置八道提刑按察司。戊申，东川都元帅
张德润等攻取涪州，大败之，擒安抚程聪、陈广。置行
中书省于江西，以参知政事、行江西宣慰使塔出为
右丞，参知政事、行江西宣慰使麦术丁为左丞，淮东
宣慰使彻里帖木儿、江东宣慰使张荣实、江西宣慰
使李恒、招讨使也的迷失、万户昔里门、荆湖路宣抚
使程鹏飞、闽广大都督兵马招讨使蒲寿庚并参知
政事、行江西省事。壬子，榷大都商税。丁巳，湖北宣慰
司调兵攻司空山，复寿昌、黄州二郡。赐平宋将帅、军
士及简州军士、广西死事者银、钞各有差。回水窝渊
圣广源王加封善佑，常山灵“济昭应王，加封广惠安
丘雹泉灵霈侯，追封灵霈公。”以参知政事、行江东道
宣慰使吕文焕为中书左丞。八月戊午朔，诏不花行
院西川。丁卯，成都路仓收羡馀五千石，按察司已治
其罪，命以其米就给西川兵。辛未，常德府总管鲁希
文与李三俊结构为乱，事觉，命行省诛之。车驾畋于
上都之北。九月壬辰，制“镔铁《海青圆符》。”丙申，广东南
路广、连、韶、德、庆、惠、潮、南雄、英德等郡皆内附。甲辰，福
建行省以宋二王在其疆境，调都督忙兀带、招讨高
兴领兵讨之。昂吉儿忻都、唐兀带等引兵攻司空山
寨，破之，杀张德兴，执其三子以归。壬子，福建路宣慰
使、行征南都元帅唆都遣招讨使百家奴、丁广取建
宁之崇安等县及南剑州。冬十月丙辰朔，日有食之。
己未，享于太庙。庚申，湖北宣慰使塔海略地至夔府
之太原坪，擒其将诛之。辛酉，弛盖州猎禁。乙亥，以宋
张世杰、文天祥犹未降，命阿塔海选锐兵防遏隆兴
诸城。禁无籍军随大军剽掠者勿过关渡。己卯，降臣
郭晓、魏象祖入觐，赐币帛有差。壬午，置宣慰司于黄
州。甲申，播州安抚使杨邦宪言：“本族自唐至宋，世守
此土，将五百年，昨奉旨许令仍旧，乞降玺书。”从之。以
行省参政忽都帖木儿、脱博忽鲁、秃花、崔斌并为中
书左丞，鄂州总管府达鲁花赤张鼎、湖北道宣慰使
贾居贞并参知政事。十一月戊子，枢密院臣言：“宋文
天祥与其徒赵孟”瀯同起兵行中书，发兵攻之，杀孟
瀯，天祥仅以身免。诏以其妻孥赴京师。右副都元帅
张德润上涪州功，赐钞千锭。乙未，凡伪造宝钞，同情
者并处死，分用者减死，杖之具为令。庚子，命中书省
檄谕中外：“江南既平，宋宜曰亡宋”，行在宜曰“杭州。”以
吏部尚书别都鲁丁参知政事。十二月丙辰，置中滦
唐村淇门驿。丁卯，以大都物价翔踊，发官廪万石赈
粜贫民。庚午，梁山军袁世安以其城及金石城军民
来降。壬申，潭州行省复祁阳县，斩首贼罗飞，馀党悉
平。乙亥，都元帅杨文安攻咸淳府，克之，以十五年历
日赐高丽国。以参议中书省事耿仁参知政事。冠州
及永年县水，免今年田租。导任河复民“田三千馀顷。”
赐诸王金银币帛等物如岁例。赐“诸王也不千、燕帖
木儿等五百二十九人羊马价钞八千四百五十二
锭。赏拜荅儿等千三百五十五人战功金百两、银万
五千一百两、钞百三十锭，及《纳失失》金素币帛、貂鼠
豹裘、衣帽有差。”是岁，赈东平、济南等郡饥民米二万
一千六百十七石、粟二万八千六百十三石，钞万一
百十二锭，断死罪三十二人。

十五年春正月辛卯，阿老瓦丁将兵戍斡端，给米三
千石、钞三千锭。以千户郑𬩽有战功，升万户，佩虎符。
癸巳，西京饥，发粟一万石赈之，仍谕阿合马广贮积，
以备阙乏。顺德府总管张文焕、太原府达鲁花赤太
不花，以按察司发其奸赃，遣人诣省自首，反以罪诬
按察司。御史台臣奏：“按察司设果有罪，不应因事而
告。宜待文焕等事决，方听其诉。”从之。己亥，收括阑遗
官。也先阔阔带等坐易官马、阑遗人畜，免其罪。以诸
路州县管民官兼领其事。官吏隐匿及擅易马匹、私
配妇人者，没其家。禁官吏、军民卖所娶江南良家子
女及为娼者、卖买者，两罪之官，没其直，人复为良。赐
湖州长兴县金沙泉，名为瑞应泉。金沙泉，不常出，唐
时用此水造紫笋茶进贡，有司具牲币祭之，始得水，
事讫辄涸。宋末，屡加浚治，泉迄不出。至是，中书省遣
官致祭，一夕水溢，可溉田千亩。安抚司以事闻，故赐
今名。封磁州神崔府君为齐圣广佑王。壬寅，弛女直
水达达酒禁。丙午，安西王相府言，万户秃满荅儿、郝
札剌不花等攻克泸州，斩其主将王世昌、李都统。戊
申，从阿合马请，自今御史台非白于省，毋擅召仓库
吏，亦毋究钱谷数，及集议中书不至者，罪之。授宋福
王赵与芮金紫光禄大夫、检校大司农、平原郡公。庚
戌，东川副都元帅张德润大败涪州兵，斩州将王明
及其子忠训、总辖韩文广、张遇春。诏：“军官不能抚治
军士，及役扰至逃亡者，没其家赀之半。”以阿伱哥为
大司徒，兼领将作院。二月戊午，祀先农。蒙古胄子代
耕籍田。癸亥，咸淳府等郡及良平民户饥，以钞千锭赈之。命平章政事阿塔海、阿里选择江南廉能之官，
去其冗员与不胜任者。复立河中府万泉县。辛未，以
川蜀地多岚瘴，弛酒禁。丁丑，荧惑犯天街。庚辰，征别
十八里军士，免其徭役。壬午，参知政事、福建路宣慰
使唆都率帅攻潮州，破之。置太史院，命太子赞善王
恂掌院事，工部郎中郭守敬副之，集贤大学士兼国
子祭酒许衡领焉。改华亭县为松江府，遣使代祀岳
渎。以参知政事夏贵、范文虎、陈岩并为中书左丞，黄
州路宣慰使唐兀带、史弼并参知政事。三月乙酉，诏
“蒙古带、唆都、蒲寿庚行中书省事于福州，镇抚濒海
诸郡。以沿海经略副使合剌带领舟师南征，升经略
使兼左副都元帅，佩虎符。”丁亥，太阴犯太白。戊子，太
阴犯荧惑。己丑，行中书省请考核行御史台文卷，不
从。甲午，西川行枢密院招降西蜀重庆等处，得府三、
州六、军一、监一，县二十，栅四十，蛮夷一。乙未，宋广王
昺遣倪坚以表来上，令俟命大都。命扬州行省选铁
木儿不花所部兵助隆兴进讨。丁酉，命塔海毁夔府
城壁。戊戌，刘宗纯据德庆府，梧州万户朱国宝攻之，
焚其寨栅，遂拔德庆。诏中书左丞吕文焕遣官招宋
生熟券，“军堪为军者月给钱粮，不堪者给牛屯田。”庚
于汉军都元帅李庭自愿将兵击张世杰，从之。西川
行枢密院招宜胜、《土恢》等城及石榴寨，相继来降。壬
寅，以诸路岁比不登，免今年田租、丝银。癸卯，都元帅
杨文安遣兵攻克绍庆，执其郡守鲜龙命，斩之。乙巳，
广南西道宣慰司遣管军总管崔永，千户刘潭、王德
用招降雷、化、高三州，即以永等镇守之。宋张世杰、苏
刘义挟广王昺奔𥐻洲。参知政事密立忽辛、张守智
并行大司农司事。夏四月乙卯，命元帅刘国杰将万
人北征，赐将士钞二万六百七十一锭。修会川县盘
古王祠，祀之。丙辰，诏以“云南境土旷远，未降者多，签
军万人进讨。”戊午，以江南土寇窃发，人心未安，命行
中书省左丞夏贵等“分道抚治军民，检核钱谷，察郡
县被旱灾甚者，吏廉能者举以闻，其贪残不胜任者
劾罢之。”甲子，命不花留镇西川。汪惟正率获功蒙古、
汉军官及降臣入觐，大都巡军之戍西川者遣还。立
云南、湖南二转运司，以时雨霑足，稍弛酒禁，民之衰
疾饮药者，官为酝酿量给之。辛未，置光禄寺，以同知
宣徽院事秃剌铁木儿为光禄卿。广州张镇孙叛，犯
广州，守将张雄飞弃城走，出兵临之，镇孙乞降，命遣
镇孙及其妻赴京师。丁丑，云南行省招降临安、白衣、
和泥分地城寨一百九所，威楚、金齿、落落分地城寨
军民三万二千二百，秃老蛮、高州、筠连州等城寨十
九所。庚辰，以许衡言，遣使至杭州等处，取在官书籍
版刻至京师。壬午，立行中书省于建康府。中书左丞
崔斌言：“比以江南官冗，委任非人，命阿里等沙汰之，
而阿合马溺于私爱，一门子弟并为要官。”诏并黜之。
又言：“阿老瓦丁，台臣劾其侵欺官钱，事犹未竟，今复
授江淮参政，不可。”诏止其行。敕自今罢免之官，宰执
为宣慰，宣慰为路官，路官为州官，淮浙盐课直隶行
省，宣慰司官勿预。改北京行省为宣慰司。追江南工
匠官虎符。五月癸未朔，诏谕翰林学士和礼霍孙，今
后进用宰执及主兵重臣，其与儒臣老者同议。乙酉，
行中书言：“近讨邵武、建昌、吉、抚等岩洞山寨，获聂大
老、戴巽子，馀党皆下。独张世杰据𥐻洲，攻傍郡，未易
平。拟”遣宣慰使史格进讨，诏以也速海牙总制之。敕
主兵官若已擢授，其旧职宜别授，有功者勿复以子
孙承袭。申严无籍军掳掠及佣奴代军之禁。甲午，诸
职官犯罪，受宣者闻奏，受敕者从行台处之，受省札
者按察司治之。其宣慰司官吏奸邪非违，及文移案
牍，从本道提刑按察司磨刷，应有死罪，有“司勘问明
白，提刑按察司审覆无冤，依例结案，类奏待命。”自行
中书以下应行公务，小事限七日，中事十五日，大事
三十日。选江南锐军为侍卫亲军。乙未，以乌蒙路隶
云南行省。仍诏谕乌蒙路总管阿牟，置立站驿，修治
道路，其一应事务，并听行省平章赛典赤节制。立川
蜀水驿，自叙州达荆南府。己亥，江东道按察使阿八
赤求江东宣慰使吕文焕金银器皿及宅舍子女不
获，诬其私匿兵仗。诏行台大夫相威诘之，事白，免阿
八赤官。辛亥，制授张留孙江南诸路道教都提点，赐
拱卫司官及其所部四百五十人钞二千六十锭。六
月乙卯，改西蕃李唐城为李唐州。庚申，敕博儿赤、荅
剌赤及司“粮、司币等官，并勿授符，已授者收之。”壬戌，
赐泸州降臣薛旺等钞有差。丙寅，以江南防拓关隘
一十三所，设官太冗，选军民官廉能者各一人分领。
陞济南府为济南路，降西凉府为西凉州。丁卯，置甘
州和籴提举司，以备给军饷，赈贫民。甲戌，诏汰江南
冗官。江南元设淮东、湖南、隆兴、福建四省，以隆兴并
入福建。其宣慰司十一道，除额设员数外，馀并罢去，
仍削去各官旧带相衔。罢茶运司及营田司，以其事
隶本道宣慰司。罢漕运司，以其事隶行中书省。各路
总管府，依验户数多寡，以上中下三等设官。宋故官应入仕者，付吏部录用。以史塔剌浑、唐兀带骤陞执
政，忙古带任无为军达鲁花赤，复遥领黄州宣慰使，
并罢之。时淮西宣慰使昂吉儿入觐，言江南官吏太
冗，故有是命。帝谕昂吉儿曰：“宰相明天道，察地理，尽
人事，能兼此三者，乃为称职尔纵有功，宰相非可觊
者。”回回人中阿合马才任宰相，阿里年少亦精敏，南
人如吕文焕、范文虎率众来归，或可以相位处之。又
顾谓左右曰：“汝可谕姚枢等，江南官吏太冗，此卿辈
所知，而皆未尝言，昂吉儿乃为朕言之。”近侍刘铁木
儿因言阿里海牙属吏张鼎，今亦参知政事，诏即罢
去。遂命平章政事哈伯等谕中书省、枢密院、御史台、
翰林院及诸南儒，今为宰相、宣慰及各路达鲁花赤
佩虎符者，俱多谬滥。其议所以减汰之者，凡小大政
“事，顺民之心，所欲者行之，所不欲者罢之。”乙亥，敕省、
院、台诸司，应闻奏事必由起居注。丁丑，太庙殿柱朽
腐，命太常少卿伯麻思告于太室，乃易之。戊寅，全州
西延溪洞猺蛮二十所内附。己卯，发蒙古军千人，从
江东宣慰使张弘范由海道讨宋馀众。参知政事蒙
古带请颁诏招宋广王昺及张世杰等不从。庚辰，处
州张三八、章焱、季文龙等为乱，行省遣宣慰使谒只
里率兵讨之。辛巳，达实都收括中兴等路阑遗，安南
国王陈光昺遣使奉表来贡。秋七月壬午朔，湖南制
置张烈良、提刑刘应龙与周隆贺十二起兵，行省调
兵往讨，获周隆贺十二，斩之。烈良等举家及馀兵奔
思州乌罗洞，为官军所袭，二人皆战死。甲申，赐亲王
爱牙赤所部建都，戍军贫乏者钞千二百七十七锭。
行御史台增设监察御史四员，江南湖北道，岭南广
西道，福建广东道，并增设提刑按察司。乙酉，改“江南
诸路总管府为散府者七，为州者一，散府为州者二。”
丙戌，以江南事繁，行省官未有知书者，恐于吏治非
便，分命崔斌至扬州行省，张守智至潭州行省。丁亥，
诏：虎符旧用“畏吾”字，今易以“国”字。癸巳，以塔海征夔
军旅之还戍者，及扬州、江西舟师，悉付水军万户张
荣实将之，守御江口。丙申，以右丞塔出、吕师夔、参知
政事贾居贞行中书省事于赣州，福建、江西、广东皆
隶焉。丁酉，赐江西军与张世杰力战者三十人，各银
五十两。以江西参知政事李恒为都元帅，将蒙古、汉
军征广。命扬州行中书省分军三千付李恒，复上都
守城军二千人为民。壬寅，改铸“高丽王王愖驸马”印。
丙午，改开元宣抚司为宣慰司，太仓为御廪，资成库
为尚用监，皮货局入总管府。定江南俸禄、职田。戊申，
濮州蝗。己酉，禁使人经行纳怜驿。辛亥，改京兆府为
安西府。诏江南、浙西等处，毋非理征科扰民。建汉祖
天师正一祠于京城。以参知政事李恒为蒙古、汉军
都元帅，忙古带为福建路宣慰使，张荣实、张鼎并为
湖北道宣慰使，也的迷失为招讨使。八月壬子朔，追
毁宋故官所受告身。以嘉定、重庆、夔府既平，还侍卫
亲军归本司。遣礼部尚书柴椿等使安南国，诏切责
之，仍俾其来朝。丁巳，沿海经略司行左副都元帅刘
深言，“福州安抚使王积翁既已降附，复通谋于张世
杰，积翁上言兵力单弱，若不暂从，恐为阖郡生灵之
患。”诏原其罪。壬戌，有首高兴匿宋、金者，诏置勿问。两
淮运粮五万石赈泉州军民。乙丑，济南总管张宏，以
代输民赋尝贷阿里、阿荅赤等银五百五十锭，不能
偿，诏依例停征。辛未，复给漳州安抚使沈世隆家赀。
世隆前守建宁府，有郭赞者，受张世杰檄，诱世隆，世
隆执赞斩之。蒙古带以世隆擅杀，籍其家。帝曰：“世隆
何罪，其还之。”仍授本路管民总管。中书省臣言：“近有
旨追诸路管民官所授金虎符，其江南路臣，宜仍所
授。”从之。制封泉州神女号护国明著灵惠协正善庆
显济天妃。甲戌，安西王相府言：“川蜀悉平城邑山寨
洞穴凡八十三，其渠州礼义城等处凡三十三所，宜
以兵镇守，馀悉彻毁。”从之。己卯，复立提刑按察司于
畏吾儿分地。庚辰，以四川平劳赏军士钞二万一千
三百三十九锭。辛巳，升洺磁为广平府路。监察御史
韩昺劾同知大都路总管府事舍里甫丁殴部民至
死，诏杖之，免其官，仍籍没家赀十之二。诏行中书省
唆都、蒲寿庚等曰：“诸蕃国列居东南岛屿者，皆有慕
义之心，可因蕃舶诸人宣布朕意，诚能来朝，朕将宠
礼之。其往来互市，各从所欲。”诏谕军前及行省以下
“官吏，抚治百姓，务农乐业，军民官毋得占据民产，抑
良为奴。”以中书左丞董文炳签书枢密院事，参知政
事唆都、蒲寿庚并为中书左丞。九月壬午朔，敕以总
管张子良所签军二千二百人为侍卫军，俾张亨、陈
瑾领之。癸未，省东、西川行枢密院，其成都、潼川、重庆、
利州四处皆设宣慰使。诏分拣诸路所括军，验事力
乏绝者为民；其恃权豪避役者，复为兵所遣。分拣官
及本府州县官能核正无枉者，升爵一级。又减至元
九年所括三万军，半以为民。其商户、馀丁军并除之。
戊子，以征东元帅府治东京。庚寅，昭信达鲁花赤李

冬十月己未，享于太庙，常设牢醴外，益以羊、鹿、豕、蒲
萄酒。庚申，车驾至自上都。辛酉，赈别十八里日忽思
等饥民钞二千五百锭，分夔府汉军二千、新军一千，
付塔海将之。赐合荅乞带军士马价币帛二千匹，其
军士力战者，赏赉有差。乙丑，正一祠成，诏张留孙居
之。丁卯，弛山场樵采之禁。己巳，趣行省造海船付乌
马儿、张弘范，增兵四千俾将之。庚午，敕御史台，凡军
官私役军士者，视数多寡定其罪。诏：河西、西京、南京、
西川、北京等处宣慰司案牍，宜依江南近例，令按察
司照磨移河南河北道提刑按察司治。南京御史台
臣言：“失里伯之弟阿剌与王权府等俘掠”良民，失里
伯纵弗问，及遣御史掾诘问，不伏，诏执而鞫之。十一
月庚辰朔，枣阳万户府言，“李均收抚大洪山寨，为宋
朱统制所害。”命赐银千两，赒其家。丁亥，以辰、沅、靖、镇
远等郡与蛮、獠接壤，民不安业，命塔海、程鹏飞并为
荆湖北道宣慰使，置司常德路，馀官属留荆南府，供
给粮食军需。壬辰，江东道宣慰使囊加带言：“江南既
平，兵民宜各置官属，蒙古军宜分屯大河南北，以馀
丁编立部伍，绝其掳掠之患。分拣官僚，本以革阿合
马滥设之弊。其将校立功者，例行沙汰，何以劝后？新
附军士，宜令行省赐其衣粮，无使阙乏。”帝嘉纳之。征
宋相马廷鸾、章鉴赴阙。甲午，开酒禁，复阿合马子忽
辛、阿散先等官。始，忽辛等以崔斌论列而免，至是以
张惠请，故复之。惠又请复其子麻速忽及其侄别都
鲁丁、苫思丁前职。帝疑惠不从，敕“已除官僚不之任
者，除名为农。”丁酉，召陈岩入觐。己亥，贷侍卫军屯田
者钞二千锭市牛具。辛丑，建宁政和县人黄华，集盐
夫，联络建宁、括苍及畬民妇自称许夫人为乱，诏调
兵讨之。丁未，行中书省自扬州移治杭州，立淮东宣
慰司于扬州，以阿剌罕为宣慰使。诏谕沿海官司通
日本国人市舶。以参知政事程鹏飞行荆湖北道宣
慰使。闰月庚戌朔，罗氏鬼国主阿榨、西南蕃主韦昌
盛并内附。诏阿榨、韦昌盛各为其地安抚使，佩虎符。
辛亥，太白、荧惑、填星聚于房。甲寅，幸光禄寺。丙辰，诏
“秃鲁赤同潭州行省官一员察戍还病军，所过州县
不加顾恤者按之。”甲子，发蒙古、汉军都元帅张弘范
攻漳州，得山寨百五十，户百万一。是日，谍报文天祥
见屯潮阳港，亟遣先锋张弘正、总管囊加带率轻骑
五百人追及于五坡岭麓中，大败之，斩首七千馀，执
文天祥及其将校四人赴都。十二月己卯，签书西川
行枢密院昝顺招诱都掌蛮夷及其属百一十人内
附，以其长阿永为西南番蛮安抚使，得兰纽为都掌
蛮安抚使，赐虎符，馀授宣敕、金银符有差。庚辰，思州
安抚使田景贤、播州安抚使杨邦宪请归宋旧借镇
远、黄平二城，仍撤戍卒，不允。景贤等请降诏禁戍卒
毋扰思、播之民，从之。鸭池等处招讨使钦察所领南
征新军不能自赡者千人，命屯田于京兆。乙酉，伯颜
以渡江收抚沙阳、新城、阳罗堡、闽、浙等郡获功军士
及降臣姓名来上。诏授虎符者入觐，千户以下并从
行省授官。丙戌，扬州行省上将校军功凡百三十四
人，授官有差。丙申，从播州安抚杨邦宪请以鼎山仍
隶播州。庚子，敕长春宫修金箓大醮七昼夜。丙午，禁
玉泉山樵采渔弋。戊申，以叙州等处秃老蛮杀使臣
撒里蛮，命发兵讨之。封伯夷为昭义清惠公，叔齐为
“崇让仁惠公。”以十六年历日赐高丽、海州赣榆县雹
伤稼，免今年田租。南宁、吉瑞、万安三郡内附。开城路
置屯田总管府，广安县隶之。临淄、临胊、清河复为县。
导肥河入于酅，淤陂，尽为良田。会诸王于大都，以平
宋所俘宝玉、器币分赐之。赐诸王等金银币帛如岁
例。是岁，西京、奉圣州及彰德等处水旱，民饥，赈米八
万八百九十石、粟三万六千四十石，钞二万四千八
百八十锭有奇。断死罪五十二人。